โรงเรียนวัดป่าประดู่

**โรงเรียนวัดป่าประดู่** ก่อตั้งเมื่อวันที่ 30 สิงหาคม พ.ศ.2465 บนที่ดินของวัดป่าประดู่ ตำบลท่าประดู่ อำเภอเมืองระยอง จังหวัดระยอง โดยมีพระศิลป์ ดัชนีย์เป็นครูใหญ่คนแรก โรงเรียนได้พัฒนาเรื่อยมาทั้งด้านอาคารสถานที่ หลักสูตร และระดับการศึกษา ปัจจุบันเปิดสอนถึงระดับมัธยมศึกษาตอนปลายและเป็นโรงเรียนมัธยมศึกษาขนาดใหญ่ มีบทบาทด้านการศึกษาในจังหวัดระยองอย่างต่อเนื่อง

## ประวัติโรงเรียน
โรงเรียนวัดป่าประดู่เดิมเป็นโรงเรียนระดับประถมศึกษา สังกัดสำนักงานคณะกรรมการประถมศึกษาแห่งชาติ มีชื่อว่า “โรงเรียนวัดป่าประดู่ (สหมิตรสามัคคี)”ตั้งอยู่เลขที่ 136 ถนนสุขุมวิท ตำบลท่าประดู่ อำเภอเมืองระยอง จังหวัดระยอง ใช้ที่ดินของวัดป่าประดู่ซึ่งอนุญาตให้กรมสามัญศึกษา ใช้เป็นที่ตั้งของโรงเรียน จำนวน 17 ไร่ 1 งาน 25 ตารางวา เริ่มเปิดสอนครั้งแรกเมื่อ พ.ศ.2465 อาศัยศาลาการเปรียญของวัดป่าประดู่ ครูใหญ่คนแรกคือ พระศิลป์ชัย ดัชนีย์ ต่อมาได้สร้างอาคารเรียนถาวรขึ้นในเนื้อที่ดังกล่าว

พ.ศ.2517 กรมสามัญศึกษาได้อนุมัติให้เปิดสอนระดับมัธยมศึกษาตอนต้นขึ้น ในระยะต่อมาได้มีเหตุขัดข้องบางประการ ทางกรมสามัญศึกษาให้โอนนักเรียนไปเรียนที่โรงเรียนระยองวิทยาคม
  
พ.ศ.2518 เนื่องจากขาดอัตรากำลังที่จะจัดสรรให้ จึงเหลือเปิดสอนระดับประถมศึกษาอย่างเดียว
  
พ.ศ. 2524 ได้แปรสภาพจากโรงเรียนประถมศึกษามาเป็นโรงเรียนมัธยมศึกษาอีกครั้งหนึ่งตามประกาศของกระทรวงศึกษาธิการ ประกาศ ณ วันที่ 31 กรกฎาคม 2524 ให้ตั้งเป็นโรงเรียนเปิดสอนระดับมัธยมศึกษาตอนต้น ตั้งแต่วันที่ 19 พฤษภาคม 2524 (นายล้วน รอดทอง ศึกษาธิการจังหวัดสมัยนั้น รักษาการแทนอาจารย์ใหญ่)

พ.ศ. 2527 ได้โอนอสังหาริมทรัพย์ต่างๆ มาเป็นของโรงเรียน (จากโรงเรียนระดับประถมศึกษา) เมื่อวันที่ 16 เมษายน 2527 ตามหนังสือจังหวัดที่ รย 0030/6953 ลงวันที่ 24 เมษายน พ.ศ.2537 เว้นอาคาร 008 ด้านตะวันออก ซึ่งสำนักงานการประถมศึกษาจังหวัดสงวนไว้ก่อน (ต่อมาภายหลังอนุมัติให้รื้อและโอนวัสดุต่างๆ ของอาคารให้แก่โรงเรียน)

พ.ศ. 2530 กรมสามัญศึกษาอนุมัติให้เปิดระดับมัธยมศึกษาตอนปลาย โดยให้รับนักเรียนเป็นสหศึกษาตามคำสั่งกรมสามัญศึกษาที่ 3844/2530 ลงวันที่ 11 ธันวาคม 2530

พ.ศ. 2546 เข้าสังกัดเขตพื้นที่การศึกษาระยองเขต 1 สำนักงานการศึกษาขั้นพื้นฐาน กระทรวงศึกษาธิการ

พ.ศ. 2555 โรงเรียนวัดป่าประดู่ อำเภอเมือง จังหวัดระยอง มีนักเรียนระดับมัธยมศึกษาตอนต้นและตอนปลาย จำนวน 2,948 คน จำนวนห้องนักเรียน 11 12 12 และ 10 10 10 รวม 65 ห้องเรียน

พ.ศ. 2564 โรงเรียนวัดป่าประดู่ เปิดแผนการเรียนห้องเรียนพิเศษ MEP (Mini English Program) ในระดับชั้นมัธยมศึกษาตอนปลายเป็นปีแรก จำนวนห้องเรียน 16 16 16 และ 9 8 8 รวม 73 ห้องเรียน และเปิดทำการเรียนการสอนในรูปแบบ On-site ภายหลังสถานการณ์การแพร่ระบาดของเชื้อไวรัส Covid-19

พ.ศ. 2565 เป็นปีแห่งการเฉลิมฉลอง เนื่องในวันคล้ายวันสถาปนาโรงเรียน ครบรอบ 100 ปี โดยมีการจัดพิธีทำบุญและมอบทุนการศึกษา อีกทั้งจัดกิจกรรมเดิน-วิ่ง เพื่อการกุศล “100 ปี โรงเรียนวัดป่าประดู่ มินิมาราธอน” เพื่อรวมพลังแห่งความศรัทธาในการร่วมพัฒนาโรงเรียนวัดป่าประดู่

พ.ศ. 2566 โรงเรียนวัดป่าประดู่ มีนักเรียนระดับมัธยมศึกษาตอนต้นและตอนปลาย จำนวน 2,740 คน จำนวนห้องเรียนครบตามแผนชั้นเรียน 16 16 16 และ 9 9 9 รวม 75 ห้องเรียน เป็นปีที่นักเรียนแผนการเรียนห้องเรียนพิเศษ MEP (Mini English Program) ในระดับชั้นมัธยมศึกษาตอนปลาย สำเร็จการศึกษาเป็นรุ่นแรกในปีการศึกษา 2566

หมวดหมู่:โรงเรียนในอำเภอเมืองระยอง
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาชลบุรี ระยอง
ป่าประดู่
หมวดหมู่:โรงเรียนที่ก่อตั้งในปี พ.ศ. 2465
หมวดหมู่:โรงเรียนที่มีอัตราการแข่งขันสูง

## สถานที่ภายในโรงเรียน

### อาคารต่างๆ
* **อาคาร 1 หรือ อาคารพระเทพคุณาธาร** สูง 8 ชั้น
* **อาคาร 2** สูง 5 ชั้น ชั้นแรกมีเวทีประชาธิปไตย
* **อาคาร 3** สูง 3 ชั้น โดยชั้นแรกมีห้องโสตทัศนศึกษา ห้องสมุดและห้องฝ่ายวิชาแนะแนว ชั้นที่สองและสามมีห้องเรียนของฝ่ายวิชาศิลปะ ดนตรีและนาฏศิลป์
* **อาคาร 4** สูง 3 ชั้น ชั้นแรกเคยเป็นโรงอาหาร ปัจจุบันเป็นจุดทำกิจกรรมของนักเรียน
ชั้นที่ 2 และ 3 มีห้องเรียนของหลักสูตร MEP(Mini English Program)
* **อาคาร 5** สูง 2 ชั้น เป็นตึกของฝ่ายวิชาการงานอาชีพ
* **อาคารอเนกประสงค์** สูง 3 ชั้น
มีศูนย์อาหารอยู่ที่ชั้นแรก ชั้นที่ 2 มีห้องเรียนคอมพิวเตอร์และห้องประชุม ชั้นที่ 3 เป็นหอประชุมของโรงเรียน
* **อาคารพลศึกษา** สูง 4 ชั้น มีลานกว้างที่ชั้นแรก ชั้นที่ 2 มีห้องเรียนกลุ่มวิชาสุขศึกษา ชั้น 3 มีสนามกีฬาบาสเกตบอล,ฟุตซอล,วอลเลย์บอล

### สนามกีฬา
* **สนามหญ้า** ใช้เล่นกีฬาและทำกิจกรรมต่างๆ
* **สนามบาสเกตบอล1** อยู่ข้างล่างติดกำแพงหน้าโรงเรียน
* **สนามบาสเกตบอล2** อยู่ในอาคารพลศึกษา
* **สนามฟุตซอล** เดิมอยู่ติดสนามบาสเกตบอลข้างล่าง ปัจจุบันอยู่ในอาคารพลศึกษาชั้น 3

## แหล่งข้อมูลอื่น
เว็บไซต์โรงเรียนวัดป่าประดู่

## อ้างอิง
https://www.watpa.ac.th/main/?favicode=4f949a43a9e1094b727eae508665c4e8f10feddb&menu=wp1&%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B9%82%E0%B8%A3%E0%B8%87%E0%B9%80%E0%B8%A3%E0%B8%B5%E0%B8%A2%E0%B8%99&id=

## ดูเพิ่ม
* รายชื่อโรงเรียนในจังหวัดระยอง